Barbara Hale

Barbara Hale (født 18. april 1922 i DeKalb i Illinois i USA, død 26. januar 2017 i Sherman Oaks i California) var en amerikansk skuespiller, best kjent for sin rolle som juridisk sekretær, Della Street i mer enn 270 episoder av TV-serien Perry Mason. Hun hadde senere samme rolle i 30 Perry Mason-filmer laget for TV.

Liv og virke

Bakgrunn 
Barbara Hale ble født i DeKalb i Illinois. Foreldrene het Luther Ezra Hale, som var landskapsgartner og hans kone, Wilma Colvin. Hun var av skotsk-irsk herkomst. Hale tok eksamen fra high school i Rockford i Illinois, deretter studerte hun ved Chicago Academy of Fine Arts, og hadde planer om å bli kunstner. Hennes karriere startet i Chicago, da hun begynte som modell for å skaffe penger til sin utdannelse.

Skuepillerkarriere 
Barbara Hale flyttet til Hollywood i 1943, og hadde sin første opptreden på lerettet, hvor hun spilte småroller som ofte ikke ble nevnt på rulleteksten. Hun hadde kontrakt med RKO Radio Pictures på slutten av 1940-tallet. Hun opptrådte i Higher and Higher (1943) med Frank Sinatra; spilte den kvinnelige hovedrollen med Robert Mitchum i West of the Pecos (1945); og kunne notere seg rosende omtale for sitt spill i Lady Luck (1946) hvor hun spilte mot Robert Young, og i The Window (1949) med Arthur Kennedy; og spilte i Jolson Sings Again (1949), med Larry Parks som spilte Al Jolson Hale, mens huns spilte Jolsons kone, Ellen Clark.

Hun hadde den ettertraktede tittelrollen i Lorna Doone (1951), spilte mot James Stewart i The Jackpot (1951), med James Cagney i et drama fra 1953: A Lion Is in the Streets, og mot Rock Hudson i 1953-tallets Seminole, spilte så i 1955: The Far Horizons med Fred MacMurray og Charlton Heston. Hun spilte med noen av Hollywoods best kjente og ledende menn i tiden.

Hennes blomstrende filmkarriere tok mer eller mindre slutt da hun tok på seg sin best kjente rolle juridsk sekretær Della Street i fjernsynsserien Perry Mason med Raymond Burr i tittelrollen. Denne serien gikk fra 1957 til 1966, og hun hadde i tillegg rollen i 30 Perry Mason-fjernsynfilmer (1985–95).

Hun spilte med Joel McCrea i en western i 1957; The Oklahoman, men etter det hadde hun få hovedroller. Hale hadde en fremtredende rolle i filmen Airport (1970), hvor hun spilte kona til lufthavnsjefen, Mel Bakersfield (Dean Martin).

Hennes siste opptreden var i en  TV dokumenter om Burr som ble sendt år 2000.

Reklamefilmer 
Barbara Hale huskes også for sin reklamefilm for Amana, produsent av Radarange microovner. Hennes budskap: "If it doesn't say Amana, it's not a Radarange."

Privatliv 
Under opptak av West of the Pecos i 1945 møtte Hale skuespilleren Bill Williams. De ble gift året etter og ble foreldre til to døtre, Jodi og Juanita og en sønn, skuespilleren William Katt. Katt spilte detectiven, Paul Drake, Jr., sammen med henne i flere TV-filmer om Perry Mason. Hun spilte også moren til Ralph Hinkley (spilt av Katt) i en episode av The Greatest American Hero og opptrådte som hans mor i filmen Big Wednesday (1978).

Bill Williams døde av kreft i 1992, etter 46 års ekteskap. Hale som selv har kreft, er blitt bestemor.

Anerkjennelse 
Hale ble beæret med en stjerne i Hollywood Walk of Fame i februar 1960. Hun vant en Emmypris i 1959 og ble nominert for andre gang 1961.

Hun ble tildelt  en Golden Boot Awards i 2001 for sitt bidrag til western-filmer.

Filmografi

Referanser

Eksterne lenker 
 
 
 
 Barbara Hale Home Page
 Barbara Hale Annex

Skuespillere fra USA
Personer fra DeKalb County i Illinois
Mottakere av Golden Boot Awards